 ugu horayn Xildhibaan Maxamed Jaamac wuxuu ka hadlay Shir jaraaid oo uu dhawaan qabtay Wasiirka Arrimaha Gudaha Somaliland Mudane Cabdilaahi Ismaaciil Ciro, isagoo taasi ka hadlayana wuxuu yidhi maalin dhawayd wasiirka arrimaha gudahu wuxuu sheegay in cajaladda jidh dilka ee la sheegay in loo gaystay nin ku xidhan xabsiga dhexe ay ka danbeeyaan oo ay soo mala awaaleen reer Sool, isagoo reer Sool arrintaasi u gaar yeelay, waxaan islahaa Cabdilaahi ugu yaraan waa nin sharciga wax ka yaqaana, wasiirku isagoo ku beer laxawsanaya Beesha Isaaq midawgeeda ayaa wuxuu eeda cajaladaasi ku duway reer Sool oo ku tilmaamay qaar qaranimada iyo wanaagga Somaliland ka soo horjeeda, waxaan qabaa inay khalad ku tahay Wasiirka sharaftiisa iyo karamaada reer Somaliland in gobol dhan oo Somaliland ku yaalla loo aaneeyo, waxaan leeyahay Idaacad Laas Canood ku taallaana cajaladani may samayn ee markii ugu horaysay waxaa lagu daawaday Maxkamaddii qaadaysay kiiska nimankani xidhan ilaa maalintaasina Xukuumaddu kama ay hadal waxaa la yaableh haddaba waxaa Wasiirku ugu duur xulay reer Sool ee uu ugu gooni yeelaayo. 